Pakkaamme rajoitetun erän hunajaa välittömästi satokauden alussa sellaisenaan eli vastalingottuna. Sitä löytyy kaupoista Uuden Sadon Hunaja 450 g -purkissa. Muut hunajatuotteet pakkaamme ympärivuotisesti. Uuden Sadon hunaja on pakkausvaiheessa juoksevaa. Hunajalle luonnollisena ominaisuutena se alkaa kiteytyä omaa tahtiaan vapaasti. Vapaa kiteytyminen tapahtuu hunajassa hiljalleen ja epätasaisesti. Osa purkin hunajasta saattaa siis kiteytymisvaiheessa olla täysin juoksevaa, ja osa kiteytynyttä hyvin suuriksikin rakeiksi. Rakeet ovat kiteytyvää glukoosia, joka on hunajan toinen pääainesosa. Suomalainen kukkaishunaja esimerkiksi on tässä kiteytymisvaiheessa mekaanisesti vaivattu, jolloin se on kiderakenteeltaan hienojakoisempaa hunajaa. Hunajaan ei koskaan lisätä mitään!